এবার পানীয় জলের অপচয় করলেই দিতে হবে মোটা অঙ্কের জরিমানা

কর্নাটক: বেঙ্গালুরুতে (Bengaluru) পানীয় জল (Drinking Water) ব্যবহার নিয়ে বড়সড় সতর্কবার্তা দিল প্রশাসন। পানীয় জল অপ্রয়োজনীয় কাজে ব্যবহার করলেই পাঁচ হাজার টাকা (Five Thousand) জরিমানা (Fine) দিতে হবে।

কড়া নির্দেশিকায় জানিয়ে দেওয়া হয়েছে, গাড়ি ধোয়া, বাগানে জল দেওয়া, নির্মাণ কাজ, ফোয়ারায় জল, কোনও বিনোদনমূলক অনুষ্ঠানে এই পানীয় জলের অপচয় করা যাবে না (strictly prohibited)। পাশাপাশি রাস্তা ধোয়া, শপিং মল ও সিনেমা হল পরিষ্কারের কাজে এই জল ব্যবহার করে অপচয় করা যাবে না। অর্থাৎ পানীয় জল পানের জন্য ব্যবহার ছাড়া অপ্রয়োজনে ব্যবহারের অনুমতি নেই।

উল্লেখ্য, গত বছর গরমের শুরুতে তীব্র পানীয় জলের সংকটে ভোগে বেঙ্গালুরু। এবার তাই আগেভাগেই পদক্ষেপ নিল বেঙ্গালুরু জল সরবরাহ ও নিকাশী বোর্ড (city water board)।

আরও পড়ুন: কত টাকার অস্ত্র বিক্রি করেছে ভারত? হিসেব দিল মোদি সরকার

স্পষ্ট করে বোর্ড জানিয়ে দিয়েছে, নির্দেশিকা না মানলে ৫ হাজার টাকা জরিমান দিতে হবে। সেই কাজের পুনরাবৃত্তি হলে অতিরিক্ত ফাইন দিতে হবে। সেকশন ১০৯ ধারায় লঙ্ঘনকারীদের জরিমানা ধার্য করা হবে। আইন না মানলে প্রথমে পাঁচ হাজার টাকা জরিমানা করা হবে। ফের সেই কাজ দুবার করলে আরও পাঁচহার হাজার দিতে হবে। সেই সঙ্গে আরও ৫০০ টাকা করে দিতে হবে’।

হেল্পলাইন নম্বর ১৯১৬-ও চালু করা হয়েছে, যাতে নিয়মভঙ্গ হতে দেখলে প্রশাসনকে জানাতে পারেন সাধারণ মানুষ।

প্রশাসন জানিয়েছে, তাপমাত্রার ক্রমশই বাড়ছে। তার সঙ্গে পাল্লা দিয়ে নামছে ভূগর্ভস্থ জলের স্তর। সেইসঙ্গে বৃষ্টির ঘাটতি। ফেব্রুয়ারির মাঝামাঝিতে ৩২ ডিগ্রি সেলসিয়াস তাপমাত্রা বেঙ্গালুরুতে। এমন পরিস্থিতিতে পানীয় জলের অপচয় বরদাস্ত করা হবে না। বেঙ্গালুরুর Indian Institute of Science জানিয়েছে, আগামী কয়েক মাসে জলসংকট আরও তীব্র আকার নেবে।

গত বছর গ্রীষ্মের তীব্র জলকষ্ট দেখা দিয়েছিল বেঙ্গালুরুতে। প্রচণ্ড গরমে শহরের ১৪০০০ বোরওয়েল শুকিয়ে যায়। রোজ ৩০ থেকে ৫০ কোটি লিটার জলের ঘাটতি ছিল। প্রতিদিন শুধুমাত্র কাবেরী নদী থেকেই ১৪৫০ কোটি লিটার জলের প্রয়োজন পড়ে বেঙ্গালুরু শহরে। পাশাপাশি, বাড়তি ৭০০ কোটি লিটার জল তোলা হয় ভূগর্ভ থেকে।